CELEX: 32021R0028
Language: da
Date: 2021-01-14 00:00:00
Title: Kommissionens gennemførelsesforordning (EU) 2021/28 af 14. januar 2021 om ændring af Rådets forordning (EF) nr. 1362/2000 for så vidt angår EU-toldkontingentet for bananer med oprindelse i Mexico

15.1.2021   
               
               
                  DA
               
               
                  Den Europæiske Unions Tidende
               
               
                  L 12/1
               
            
         KOMMISSIONENS GENNEMFØRELSESFORORDNING (EU) 2021/28
         af 14. januar 2021
         om ændring af Rådets forordning (EF) nr. 1362/2000 for så vidt angår EU-toldkontingentet for bananer med oprindelse i Mexico
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1362/2000 af 29. juni 2000 om gennemførelse for Fællesskabet af toldbestemmelserne i afgørelse nr. 2/2000 truffet af det fælles råd i henhold til interimsaftalen om samhandel og handelsrelaterede anliggender mellem Det Europæiske Fællesskab og De Forenede Mexicanske Stater (1), særlig artikel 4, og
         ud fra følgende betragtninger:
         
                     (1)
                  
                  
                     For at tage hensyn til Kroatiens tiltrædelse af Den Europæiske Union den 1. juli 2013 har Rådet ved afgørelse (EU) 2019/573 (2) på vegne af Den Europæiske Union og dens medlemsstater indgået en tredje tillægsprotokol til aftalen om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side (3), som blev undertegnet den 27. november 2018 og trådte i kraft den 1. marts 2020.
                  
               
                     (2)
                  
                  
                     Ved afgørelse (EU) 2019/104 (4) godkendte Rådet den holdning, som skulle indtages på Den Europæiske Unions vegne i det fælles råd, der er nedsat ved aftalen om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side, for så vidt angår de ændringer af aftalen, der er nødvendige for at tage hensyn til Republikken Kroatiens tiltrædelse af Unionen.
                  
               
                     (3)
                  
                  
                     I afgørelse nr. 1/2020 truffet af Det Fælles Råd EU-Mexico (5) fastsættes der bestemmelser om en forhøjelse af EU-toldkontingentet for friske bananer med oprindelse i Mexico med henblik på overgang til fri omsætning i Unionen.
                  
               
                     (4)
                  
                  
                     Forordning (EF) nr. 1362/2000 bør derfor ændres med henblik på at gennemføre den forhøjelse af toldkontingentet, der er fastsat ved afgørelse nr. 1/2020 truffet af Det Fælles Råd EU-Mexico. Eftersom toldkontingentet for bananer for 2020 er opbrugt, er det nødvendigt at tildele den yderligere mængde for dette år et særligt løbenummer.
                  
               
                     (5)
                  
                  
                     For at undgå unødige forsinkelser i anvendelsen af dette toldkontingent bør denne forordning træde i kraft hurtigst muligt og finde anvendelse med tilbagevirkende kraft fra tredjedagen efter offentliggørelsen i Den Europæiske Unions Tidende af afgørelse nr. 1/2020 truffet af Det Fælles Råd EU-Mexico.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            Bilaget til forordning (EF) nr. 1362/2000 ændres således:
            
                        1)
                     
                     
                        Rækken med løbenummer 09.1834 affattes således:
                        
                                    Løbenummer
                                 
                                 
                                    KN-kode
                                 
                                 
                                    Varebeskrivelse
                                 
                                 
                                    Årlig toldkontingentmængde (nettovægt, medmindre andet er angivet)
                                 
                                 
                                    Kontingenttold (% nedsættelse)
                                 
                              
                                    »09.1834
                                 
                                 
                                    0803 90 10 
                                 
                                 
                                    Bananer, friske (undtagen pisang)
                                 
                                 
                                    Indtil den 31. december 2020:
                                    2 000  ton
                                    fra den 1. januar 2021:
                                    2 010  ton
                                 
                                 
                                    Fast told skal anvendes«.
                                 
                              
                  
                        2)
                     
                     
                        Mellem rækken med løbenummer 09.1834 og rækken med løbenummer 09.1847 indsættes følgende række:
                        
                                    Løbenummer
                                 
                                 
                                    KN-kode
                                 
                                 
                                    Varebeskrivelse
                                 
                                 
                                    Årlig toldkontingentmængde (nettovægt, medmindre andet er angivet)
                                 
                                 
                                    Kontingenttold (% nedsættelse)
                                 
                              
                                    »09.1838
                                 
                                 
                                    0803 90 10 
                                 
                                 
                                    Bananer, friske (undtagen pisang)
                                 
                                 
                                    Fra den 13. august 2020
                                    indtil den 31. december 2020:
                                    10 ton
                                 
                                 
                                    Fast told skal anvendes«.
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den finder anvendelse fra den 13. august 2020.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. januar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EFT L 157 af 30.6.2000, s. 1.
         
            (2)  Rådets afgørelse (EU) 2019/573 af 8. april 2019 om indgåelse på Den Europæiske Unions og dens medlemsstaters vegne af den tredje tillægsprotokol til aftalen om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side for at tage hensyn til Republikken Kroatiens tiltrædelse af Den Europæiske Union (EUT L 100 af 11.4.2019, s. 3).
         
            (3)  EUT L 325 af 20.12.2018, s. 3.
         
            (4)  Rådets afgørelse (EU) 2019/104 af 22. maj 2018 om den holdning, der skal indtages på Den Europæiske Unions vegne i Det Fælles Råd EU-Mexico, der er nedsat ved aftalen om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side, for så vidt angår ændring af det fælles råds afgørelse nr. 2/2000 og 2/2001 for at tage hensyn til Republikken Kroatiens tiltrædelse af Den Europæiske Union (EUT L 21 af 24.1.2019, s. 23).
         
            (5)  Afgørelse nr. 1/2020 truffet af Det Fælles Råd EU-Mexico den 31. juli 2020 om ændring af afgørelse nr. 2/2000 [2020/1180] (EUT L 259 af 10.8.2020, s. 40).